ข้อบัญญัติองค์การบริหารส่วนตำบลต้นมะม่วงข้อบัญญัติองค์การบริหารส่วนตำบลต้นมะม่วงเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลต้นมะม่วงอำเภอเมืองเพชรบุรี จังหวัดเพชรบุรีพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลต้นมะม่วงโดยความเห็นชอบของสภาองค์การบริหารส่วนตำบลต้นมะม่วง และนายอำเภอเมืองเพชรบุรี จึงออกข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลต้นมะม่วง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลต้นมะม่วง อำเภอเมืองเพชรบุรี จังหวัดเพชรบุรีพ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดระยะ ๑๐๐ เมตรจากแนวเขตแม่น้ำเพชรบุรี ฟากตะวันออก ที่เส้นแบ่งเขตการปกครององค์การบริหารส่วนตำบลต้นมะม่วงอำเภอเมืองเพชรบุรี จังหวัดเพชรบุรี กับเทศบาลเมืองเพชรบุรี อำเภอเมืองเพชรบุรีจังหวัดเพชรบุรี ไปทางทิศตะวันออก จนบรรจบเส้นขนานระยะ ๑๐๐ เมตรกับเส้นกึ่งกลางคลองชลประทาน ๑ ซ้าย - สายใหญ่ ๓ ฟากตะวันตกด้านตะวันออก จดเส้นขนานระยะ ๑๐๐ เมตร กับเส้นกึ่งกลางคลองชลประทาน ๑ ซ้าย -สายใหญ่ ๓ ฟากตะวันตกไปทางตะวันออกเฉียงใต้จนบรรจบแนวเขตการปกครองที่แบ่งเขตระหว่างองค์การบริหารส่วนตำบลต้นมะม่วงอำเภอเมืองเพชรบุรี จังหวัดเพชรบุรี และองค์การบริหารส่วนตำบลสมอพลือ อำเภอบ้านลาดจังหวัดเพชรบุรีด้านใต้ จดแนวเขตการปกครองที่แบ่งเขตระหว่างองค์การบริหารส่วนตำบลต้นมะม่วงอำเภอเมืองเพชรบุรี จังหวัดเพชรบุรี และองค์การบริหารส่วนตำบลสมอพลือ อำเภอบ้านลาดจังหวัดเพชรบุรี ไปทางทิศตะวันตกด้านตะวันตก จดเส้นขนานระยะ ๑๐๐ เมตร กับแนวเขตแม่น้ำเพชรบุรี ฟากตะวันออกไปทางทิศเหนือจนบรรจบแนวเขตการปกครองที่แบ่งองค์การบริหารส่วนตำบลต้นมะม่วงอำเภอเมืองเพชรบุรี กับเทศบาลเมืองเพชรบุรี อำเภอเมืองเพชรบุรี จังหวัดเพชรบุรีทั้งนี้ ยกเว้นบริเวณวัดท่าศิริและโรงเรียนวัดใหม่ท่าศิริ (สุพรรณพิทยาคม)บริเวณที่ ๒ หมายความว่าพื้นที่ในบริเวณ ดังต่อไปนี้๒.๑ ด้านเหนือ จดระยะ ๑๕ เมตร จากแนวเขตแม่น้ำเพชรบุรีฟากตะวันออกที่เส้นแบ่งเขตการปกครองระหว่างองค์การบริหารส่วนตำบลต้นมะม่วงอำเภอเมืองเพชรบุรี จังหวัดเพชรบุรี กับเทศบาลเมืองเพชรบุรี อำเภอเมืองเพชรบุรีจังหวัดเพชรบุรี ไปทางทิศตะวันออก จนบรรจบแนวขนานเส้นกึ่งกลางแม่น้ำเพชรบุรี ระยะ๑๐๐ เมตร ฟากตะวันออกด้านตะวันออก จดเส้นขนานระยะ ๑๐๐ เมตร จากแนวเขตแม่น้ำเพชรบุรี ฟากตะวันออกไปทางทิศตะวันออกเฉียงใต้บรรจบแนวแบ่งเขตการปกครองระหว่างองค์การบริหารส่วนตำบลต้นมะม่วงอำเภอเมืองเพชรบุรี จังหวัดเพชรบุรี และองค์การบริหารส่วนตำบลสมอพลือ อำเภอบ้านลาดจังหวัดเพชรบุรีด้านใต้ จดแนวแบ่งเขตการปกครองระหว่างองค์การบริหารส่วนตำบลต้นมะม่วงอำเภอเมืองเพชรบุรี จังหวัดเพชรบุรี และองค์การบริหารส่วนตำบลสมอพลือ อำเภอบ้านลาดจังหวัดเพชรบุรี ไปทางทิศตะวันตกด้านตะวันตก จดเส้นขนานระยะ ๑๕ เมตร กับแนวเขตแม่น้ำเพชรบุรีฟากตะวันออก ไปทางทิศเหนือจนบรรจบแนวแบ่งเขตการปกครองระหว่างองค์การบริหารส่วนตำบลต้นมะม่วงอำเภอเมืองเพชรบุรี จังหวัดเพชรบุรี กับเทศบาลเมืองเพชรบุรี อำเภอเมืองเพชรบุรีจังหวัดเพชรบุรีทั้งนี้ ยกเว้นบริเวณวัดท่าศิริและโรงเรียนวัดใหม่ท่าศิริ (สุพรรณพิทยาคม)๒.๒ ด้านเหนือ จดเส้นขนานระยะ ๑๐๐ เมตร กับเส้นกึ่งกลางแนวคลองชลประทาน ๑ ซ้าย- สายใหญ่ ๓ ฟากตะวันตกที่เส้นแบ่งเขตการปกครองระหว่างองค์การบริหารส่วนตำบลต้นมะม่วง อำเภอเมืองเพชรบุรีจังหวัดเพชรบุรี กับเทศบาลเมืองเพชรบุรี อำเภอเมืองเพชรบุรี จังหวัดเพชรบุรี ไปทางทิศตะวันออกจนบรรจบหลักเขตเทศบาลเมืองเพชรบุรี หลักเขตที่ ๕ด้านตะวันออก จดหลักเขตเทศบาลเมืองเพชรบุรี หลักเขตที่ ๕ไปตามแนวเส้นแบ่งเขตการปกครองระหว่างองค์การบริหารส่วนตำบลต้นมะม่วงกับองค์การบริหารส่วนตำบลโพไร่หวานอำเภอเมืองเพชรบุรี จังหวัดเพชรบุรีด้านใต้ จดแนวเส้นตรงที่จุดระยะ๓๗๐ เมตร จากหลักหมุดเขตผังเมืองรวม พบ.ข - ๑๐๑๕ไปทางทิศตะวันออกเฉียงใต้ตามแนวทางหลวงแผ่นดินหมายเลข ๓๑๗๗กับหลักหมุดเขตผังเมืองรวม พบ.ข - ๑๐๑๗ ที่ซึ่งจุดระยะ ๗๒๐ เมตรไปทางทิศตะวันออกเฉียงใต้ จนบรรจบแนวเขตการปกครองระหว่างองค์การบริหารส่วนตำบลต้นมะม่วงอำเภอเมืองเพชรบุรี กับองค์การบริหารส่วนตำบลสมอพลือ อำเภอบ้านลาด จังหวัดเพชรบุรีไปทางทิศตะวันออกเฉียงเหนือด้านตะวันออก จดเส้นขนานระยะ ๑๐๐ เมตร กับเส้นกึ่งกลางแนวคลองชลประทาน ๑ ซ้าย- สายใหญ่ ๓ ฟากตะวันตก ที่เส้นแบ่งเขตการปกครองระหว่างองค์การบริหารส่วนตำบลต้นมะม่วงอำเภอเมืองเพชรบุรี จังหวัดเพชรบุรี กับเทศบาลเมืองเพชรบุรี อำเภอเมืองเพชรบุรีจังหวัดเพชรบุรี ไปทางทิศตะวันออกเฉียงเหนือบริเวณที่ ๓ หมายความว่าพื้นที่ในบริเวณที่ดินริมฝั่งแม่น้ำเพชรบุรี ฝั่งตะวันออกเป็นเส้นขนานระยะ ๑๕ เมตรตั้งแต่เขตการปกครององค์การบริหารส่วนตำบลต้นมะม่วง ด้านเหนือ ไปจนบรรจบเขตการปกครององค์การบริหารส่วนตำบลต้นมะม่วงด้านใต้ ยกเว้นบริเวณวัดท่าศิริและโรงเรียนวัดใหม่ท่าศิริ (สุพรรณพิทยาคม)ทั้งนี้ พื้นที่บริเวณที่ ๑ บริเวณที่ ๒ และบริเวณที่ ๓ปรากฏตามแผนที่ท้ายข้อบัญญัตินี้ข้อ ๔ ให้กำหนดพื้นที่ในเขตองค์การบริหารส่วนตำบลต้นมะม่วงอำเภอเมืองเพชรบุรี จังหวัดเพชรบุรี ภายในแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างอาคารบางชนิดหรือบางประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สถานบริการตามกฎหมายว่าด้วยสถานบริการ(๖) การประกอบพาณิชยกรรมประเภทอาคารขนาดใหญ่(๗) โรงฆ่าสัตว์(๘) ไซโลเก็บผลิตผลทางการเกษตร(๙) สวนสนุก(๑๐) โรงกำจัดขยะมูลฝอย(๑๑) โรงซื้อขายเศษวัสดุ(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภท หรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บรักษาน้ำมันเชื้อเพลิงสำหรับจำหน่ายที่ขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) การอยู่อาศัยหรือประกอบพาณิชยกรรมประเภทอาคารขนาดใหญ่ข้อห้ามการใช้ประโยชน์อาคารตาม (๖)มิให้ใช้บังคับแก่การดำเนินการของการเคหะแห่งชาติ(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานบำบัดน้ำเสียรวม(๒) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๓) สถานบริการตามกฎหมายว่าด้วยสถานบริการ(๔) การอยู่อาศัยหรือประกอบพาณิชยกรรมประเภทอาคารขนาดใหญ่(๕) การอยู่อาศัยประเภทห้องแถว ตึกแถว บ้านแถว ห้องชุดอาคารชุดหรือหอพัก(๖) โรงกำจัดขยะมูลฝอยข้อ ๕ ภายในบริเวณพื้นที่ที่กำหนดตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลต้นมะม่วงรักษาการตามข้อบัญญัตินี้ประกาศณ วันที่ ๒๒ ธันวาคม พ.ศ. ๒๕๕๗ร้อยตำรวจตรีกนกศักดิ์ มุทธากาญจน์นายกองค์การบริหารส่วนตำบลต้นมะม่วง[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลต้นมะม่วง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลต้นมะม่วง อำเภอเมืองเพชรบุรี จังหวัดเพชรบุรีพ.ศ. ๒๕๕๗๒. บัญชีท้ายข้อบัญญัติองค์การบริหารส่วนตำบลต้นมะม่วงเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลต้นมะม่วง อำเภอเมืองเพชรบุรี จังหวัดเพชรบุรีพ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๒๔ มีนาคม ๒๕๕๘วันทิตา/ผู้ตรวจ๒๔ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๖๒ ง/หน้า ๓๖/๑๙ มีนาคม ๒๕๕๘